- Hindi News
- National
- गर्ल्स कॉलेज से पांच सौ और गर्ल्स हॉस्टल से सात सौ मीटर दूर चलेगी शराब दुकान
गर्ल्स कॉलेज से पांच सौ और गर्ल्स हॉस्टल से सात सौ मीटर दूर चलेगी शराब दुकान
शराब दुकान का विरोध दिनों-दिन बढ़ता ही जा रहा है।
भास्कर न्यूज | जांजगीर चांपा
सुप्रीम कोर्ट की गाइड लाइन पर हाइवे में संचालित शराब दुकानों को शिफ्ट करने की कार्रवाई चल रही है। इन दुकानों को बस्तियों के आसपास शिफ्ट किया जा रहा है। जिसका विरोध थमने का नाम नहीं ले रहा है। जिला मुख्यालय जांजगीर में शासकीय गर्ल्स कॉलेज से 500 और बालिका छात्रावास से 700 मीटर की दूरी पर अंग्रेजी शराब की दुकान बनाई जा रही है।
शहर के अंदर नेशनल हाइवे में तीन शराब दुकानें संचालित थीं। इन तीनों दुकानों को एनएच से शिफ्ट किया जा रहा है। अंग्रेजी शराब दुकान को केरा रोड में शिफ्ट किया जा रहा है। केरा रोड में जिस जगह का चयन किया गया है, उस स्थान से शासकीयस् गर्ल्स कॉलेज, अनुसूचित जाति बालिका पोस्ट मैट्रिक हॉस्टल, टीसीएल कॉलेज के साथ विद्युत मंडल का दफ्तर व बस स्टैंड भी एक किमी के दायरे में है। शराब दुकान खुलने से दिक्कतों से शासन को अवगत कराते हुए विरोध जताया था और शराब दुकान यहां पर नहीं खोलने की मांग की थी।
शराब दुकान के लिए शासन को शहर से बाहर जगह चयन करना चाहिए। जहां पर कॉलेज, स्कूल या आवासीय बस्ती हो ऐसे स्थान पर ऐसी दुकानें खुलने से वहां का माहौल खराब होगा। छात्राएं विरोध भी करेंगी। \\\'\\\' लावण्या यादव, अध्यक्ष गर्ल्स कॉलेज छात्रसंघ जांजगीर
शैक्षणिक संस्थान होने से छात्राएं दिनभर इस मार्ग से आना जाना करती हैं। शराब दुकान खुलने से निश्चित ही विद्यार्थियों को दिक्कतें होगी। यहां पर शराब दुकान खुलना बिल्कुल भी सही नहीं है। \\\'\\\' दिलीप शुक्ला, प्राचार्य, शासकीय कन्या महाविद्यालय जांजगीर
गर्ल्स हॉस्टल के पास शराब दुकान नहीं होनी चाहिए। दुकान खुलने से माहौल दूषित होगा, इससे छात्राओं के मन में भय बना रहेगा। सुरक्षा की दृष्टि से भी यह किसी प्रकार न्यायसंगत नहीं है। छात्राएं छींटाकशी का शिकार भी हो सकती है। \\\'\\\' प्रीति सिंह दिनकर, अधीक्षिका, बालिका आवासीय छात्रावास, जांजगीर
केरा रोड पर शराब दुकान का शुरूआत से विरोध किया जा रहा है। पार्षदों और मोहल्लेवासियों के साथ उन्होंने खुद भी आवेदन देकर शराब दुकान निर्माण पर रोक की मांग की थी। इस दिशा में मोहल्ले की महिलाओं के साथ कलेक्टर को ज्ञापन सौंपेंगे। \\\'\\\' श्रीमती मालती देवी रात्रे, नपाध्यक्ष, जांजगीर-नैला
पीडब्ल्यूडी की रोड से 50 मी. दूर बन रही शराब दुकान
ऐसे समझें शराब दुकान से कितनी दूर हैं कॉलेज और हॉस्टल
नपाध्यक्ष, पार्षद सहित नागरिकों ने जताई है आपत्ति
शराब दुकान को लेकर शुरू से ही विरोध किया जा रहा है। इसको लेकर नगर पालिका अध्यक्ष मालती रात्रे, समेत वार्ड पार्षद के साथ अन्य वार्ड पार्षद, शासकीय कन्या महाविद्यालय के प्राचार्य सहित मोहल्लेवासियों ने इसके विरोध में आवेदन किया था।
एक किलोमीटर के दायरे में स्थित है गर्ल्स कालेज, बस स्टैंड और शासकीय कार्यालय
प्रदेश की आबकारी नीति में यह स्पष्ट है कि जहां पर शैक्षणिक संस्थान, बस स्टैंड, रेलवे स्टेशन होंगे वहां पर शराब दुकान नहीं खुलेंगी। लेकिन इस पॉलिसी के विपरीत काम किया जा रहा है। जिला मुख्यालय में नहर किनारे शराब की दुकान खोली जाएगी। इससे सबसे अधिक परेशानी छात्राओं को होेगी। शासकीय कन्या महाविद्यालय शराब दुकान से मात्र 500 मीटर दूर है और अजा जजा बालिका छात्रावास की दूरी लगभग 700 मीटर है। वहीं जिले के अग्रणी टीसीएल कॉलेज की दूरी भी इस स्थान से मात्र 1200 मीटर है। इस मार्ग से रोजाना शिक्षक शिक्षिकाओं के अलावा छात्र-छात्राएं आते जाते हैं। वैसे तो यह बहुत व्यस्त सड़क भी है, लेकिन सर्वाधिक परेशानी छात्राओं को ही होगी।
छात्राओं को होगी सर्वाधिक परेशानी
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva